projecte-aina/catalan_government_crawling huggingface dataset:
L'Associació Espanyola contra el Càncer-Catalunya destina 100.000 euros a 5 projectes catalans, un dels quals de l'ICO.
L'aecc-Catalunya ha premiat un projecte de l'ICO amb una beca de 20.000 euros.
El projecte escollit és "Identificación de las alteraciones genéticas implicadas en la adquisición de resistencia al cisplatino en orthoxenografts refractarios de tumores serosos de cáncer de ovario", encapçalat per l'investigador Alberto Villanueva, que rebrà aquesta ajuda econòmica per tal de poder desenvolupar el seu projectes en els propers dos anys.
Les beques de Recerca en Oncologia promogudes per l'aecc van néixer amb l'objectiu de promoure la recerca oncològica i ajudar a la formació investigadora.
Els altres projectes premiats han estat:
J. Albert Balaguer Santamaria, Facultat de Medicina i Ciències de la Salut de la Universitat Internacional de Catalunya
La Xarxa Catalana d'Hospitals sense Fum reconeix la tasca de 69 centres en la promoció de les polítiques actives per al control del tabaquisme a l'àmbit hospitalari.
El centre ICO de l'Hospitalet té categoria Or, mentre que l'ICO de Badalona i de Girona tenen nivell Bronze.
Dels 69 centres acreditats, 24 han assolit la categoria de membres, 18 la categoria de bronze, 19 d'argent, 3 d'argent amb menció d'or i 5 d'or
El conseller de Salut, Boi Ruiz, ha presidit l'acte de lliurament de les acreditacions als hospitals sense fum que s'ha celebrat aquest matí a la seu del Departament de Salut.
L'acte, organitzat per la Xarxa Catalana d'Hospitals sense Fum, reconeix la feina que fan els seus membres en la promoció de les polítiques actives per al control del tabaquisme a l'àmbit hospitalari.
L'objectiu final de la Xarxa és assegurar un ambient sense fum, formar i sensibilitzar els professionals sanitaris sobre el problema del tabaquisme, activar programes de cessació del tabaquisme i promoure activitats de prevenció i control d'aquest hàbit.
Anualment es realitza una avaluació de la implantació de les mesures per al control del tabaquisme a cada centre.
Seguint les recomanacions de la Xarxa Internacional d'Hospitals sense Fum, es mesuren les fites i els progressos dels hospitals membres en funció de diferents indicadors del compliment de les polítiques i intervencions de control del tabaquisme.
Segons aquest grau de compliment s'estableixen 5 categories: membre, bronze, argent, argent amb menció d'or i or.
En l'edició de 2014 s'han acreditat 69 centres hospitalaris catalans: 24 han assolit la categoria de membre, 18 la categoria de bronze, 19 d'argent, 3 d'argent menció d'or i 5 d'or.
L'ICO l'Hospitalet assoleix la categoria OR, i l'ICO Badalona i Girona el nivell BRONZE.
La Xarxa es va crear l'any 1999, està coordinada i promoguda per l'Institut Català d'Oncologia (ICO) i els centres s'hi adscriuen voluntàriament.
La finalitat de la Xarxa és fomentar canvis organitzatius que afavoreixin unes institucions sanitàries lliures de fum.
Des de l'any 2004 la Xarxa compta amb el finançament del Departament de Salut i, gràcies a aquest suport, hi ha hagut un augment progressiu de centres que s'hi han adherit.
Actualment en formen part 69 centres hospitalaris i sociosanitaris, majoritàriament del sistema sanitari integral d'utilització pública de Catalunya (SISCAT).
La implantació de cèl·lules cancerígenes del pacient en el mateix òrgan de ratolins permet reproduir amb molta precisió l'evolució i malignitat del tumor.
Això obre la possibilitat de preveure recaigudes i anticipar quin tractament serà més eficaç i menys tòxic.
Un equip de l'Institut Català d'Oncologia i de l'Institut d'Investigació Biomèdica de Bellvitge (ICO-IDIBELL) ha desenvolupat uns nous models animals que reprodueixen amb tota fidelitat l'evolució i malignitat de diferents tumors humans.
Això permet seguir en paral·lel l'evolució del tumor en el pacient que pateix la malaltia i en un animal de laboratori, en aquest cas ratolins; i preveure possibles recaigudes i anticipar quins tractaments seran més eficaços.
La tècnica es basa en l'ús de models ortotòpics (orthoxenograft®) de ratolí, mitjançant la implantació de tumors humans en l'òrgan corresponent del ratolí.
Així, per exemple, quan es fa una biòpsia al pacient o se li extreu el tumor, es poden implantar les cèl•lules cancerígenes al mateix òrgan al ratolí.
D'aquesta manera, el model animal reprodueix les característiques histològiques, genètiques i epigenètiques dels tumors humans, així com els patrons de disseminació del tumor, cosa que no s'aconsegueix amb altres mètodes d'implantació.
Per la seva banda, es pot aplicar el mateix tractament que rep el pacient al ratolí, i seguir-ne l'evolució, la qual cosa obre la porta a valorar el risc de patir recaigudes així com el tractament més eficaç i amb menys efectes secundaris en cada cas, aconseguint una teràpia personalitzada, ja que cada pacient tindria el seu model animal corresponent.
L'equip de l'ICO-IDIBELL, en col·laboració amb el CNIO de Madrid, i el Boston Children's Hospital ha aconseguit amb èxit obtenir models en càncer de còlon, pulmó i ovari.
Els resultats en càncer de pulmó s'han publicat a la revista Cancer Research:
El curs Com realitzar un taller psicoeducatiu i motivacional per a fumadors es troba dintre del programa de Formació Continuada de la Xarxa Catalana d'Hospitals sense Fum.
Té per objectiu capacitar professionals sanitaris per tal que puguin fer tallers teòrico-pràctics adreçats a fumadors per motivar-los a iniciar un intent d'abandonament.
Participant a aquest curs podràs:
- Conèixer el contingut teòric més adient a impartir a un taller.
- Aprendre estratègies de comunicació per poder motivar els fumadors.
- Disposar de material per utilitzar en els tallers (test, fulletons, diapositives, etc...).
Podeu fer la inscripció al següent link:
El curs Mètodes per a la recerca en tabaquisme es troba dintre del programa de Formació Continuada de la Xarxa Catalana d'Hospitals Sense Fum.
Té per objectiu capacitar els professionals en la recerca en tabaquisme.
Participant en aquest curs podreu:
• Conèixer les bases per fer recerca en tabaquisme
• Saber quins són els principals mètodes qualitatius i quantitatius d'aplicació en recerca en
Dates: Dilluns 16 i 23 d'abril 2018 i Dilluns 7, 21 i 28 de maig
Formació, Institut Català d'Oncologia
Preu: 30 euros (màxim 30 persones)
Adreçat a metges, infermeres, psicòlegs i altres professionals sanitaris.
Es requereix al menys un nivell bàsic sobre intervenció en tabaquisme.
Us podeu inscriure al següent enllaç:
Entre els quals, la Xarxa Catalana d'Hospitals sense Fum, que coordina la Unitat de Tabaquisme de l'Institut Català d'Oncologia.
Entre d'altres, es van premiar conjuntament els programes en tabaquisme de Catalunya (incloent la Xarxa d'atenció primària sense fum i el Programa d'embaràs sense fum, coordinats per l'Agència de Salut Pública de Catalunya, i la Xarxa catalana d'hospitals sense fum, coordinada per l'ICO).
Va recollir el premi Carmen Cabezas, subdirectora general de promoció de la salut de l'Agència de Salut Pública de Catalunya.
A partir d'avui divendres, 27 de març, hi haurà canvis en dues de les línies d'autobusos que arriben a l'Hospital Universitari Germans Trias i Pujol.
Es tracta de les línies B6 i el B24, que deixaran de tenir el seu origen i final a la rotonda de l'olivera per arribar i sortir de la parada de Maternal, on també ho fan la resta de línies.
Aquest canvi implica que els autobusos B6 i B24 circularan, de pujada i de baixada, pel vial d'Urgències, on s'han instal·lat noves parades i un vial exclusiu.
Els autobusos seran els únics vehicles que podran utilitzar aquest vial de baixada.
Tot plegat s'ha treballat des de l'empresa Tusgsal amb l'Ajuntament de Badalona, l'Àrea Metropolitana de Barcelona i l'hospital.
Trobareu més informació en els documents adjunts.
El Servei de Farmàcia de l'Hospital Universitari Dr.
Josep Trueta de Girona, del qual l'ICO Girona en forma part, ha obtingut la recertificació ISO 9001:2008, un reconeixement de qualitat que va obtenir per primera vegada ara fa 3 anys.
L'informe dels auditors d'Applus destaca com a punts forts del servei l'elevada implicació dels professionals, el desplegament del quadre d'indicadors i el seu acurat seguiment i la gestió d'envasat de producte farmacèutic que es realitza a l'IAS, entre d'altres.
Aquest darrer punt posa de manifest la valoració també feta pels avaluadors, que destaquen el procés de canvi de gestió que està realitzant el Servei de Farmàcia associat a l'aliança estratègica entre l'ICS i l'IAS i la ja prèvia aliança amb l'ICO.
El procés de recertificació també ha valorat molt positivament la posada en marxa de la nova versió del programa de gestió de la quimioteràpia de l'ICO (ESPOQ).
L'estudi que ha publicat The British Journal of Cancer forma part del projecte Epilymph, que es va dur a terme en sis països europeus
Els individus que han estat exposats durant almenys 30 anys a determinats productes químics presents en pesticides i detergents tenen fins a un 32% més de probabilitats de desenvolupar un limfoma.
Així ho conclou un estudi liderat per Sílvia de Sanjosé i Laura Costas, del Programa de Recerca en Epidemiologia del Càncer de l'ICO, que ha publicat la revista British Journal of Cancer.
Un limfoma és una proliferació maligna de limfòcits, unes cèl·lules que formen part del sistema immunitari de l'organisme.
Generalment es produeix en els ganglis limfàtics, però també pot afectar altres teixits com el fetge i la melsa.
Per la seva part, la leucèmia limfàtica crònica afecta els limfòcits que circulen per la sang.
Hi ha diversos tipus de limfomes, que es divideixen en dos grups principals: el limfoma no-Hodgkin i el limfoma Hodgkin (o malaltia de Hodgkin).
En els dos grups, la incidència és superior en homes que en dones.
Del primer grup, la incidència és de 12,3 casos per cada 100.000 habitants en homes i de 10,8 en el cas de les dones.
En el cas de limfoma de Hodgkin, és de 2,5 casos per cada 100.000 habitants en homes i de 2,1 casos en dones.
No hi ha causes clares que expliquin l'aparició d'un limfoma.
Diversos estudis indiquen que les probabilitats de patir-lo augmenten en persones sotmeses a transplantaments d'òrgans o que pateixen infeccions per virus com el VIH, el de l'hepatitis C o una infecció tarda pel virus d'Epstein-Barr.
L'estudi que ha publicat The British Journal of Cancer forma part del projecte Epilymph, que es va dur a terme en sis països europeus (Espanya, França, Alemanya, Itàlia, Irlanda i la República Txeca).
Es van entrevistar 2.178 persones diagnosticades de limfoma i 2.457 sanes d'edat i sexe similars.
Entre d'altres, els participants havien d'indicar aquelles feines que havien desenvolupat a jornada completa durant almenys un any.
Els investigadors han conclòs que els homes que van estar en contacte amb determinats productes químics durant almenys 30 anys tenen fins a un 32% més de risc de desenvolupar limfoma que les persones que no van estar exposades a aquests productes.
Aquesta associació no s'ha trobat en dones.
Les substàncies químiques en qüestió són les denominades disruptors endocrins, és a dir, que interfereixen amb les hormones del sistema endocrí: poden activar o bloquejar els receptors hormonals o modificar la producció de les hormones naturals.
Estan presents sobretot en pesticides, detergents, additius del plàstic i retardants del foc.
L'estudi ha determinat que l'exposició puntual no incrementa el risc de patir limfoma, però sí que ho fa la continuada.
Les conclusions d'aquest estudi coincideixen amb les d'un treball dut a terme entre més de 82.000 grangers d'Estats Units, que ha determinat que aquells que han estat més exposats a pesticides també tenen més risc de patir limfoma.
Els detalls del desenvolupament i la caracterització dels nous models animals s'han publicat a la revista EMBO Molecular Medicine.
El grup de recerca de les neurofibromatosis de l'Institut Català d'Oncologia (ICO), l'Institut d'Investigació Biomèdica de Bellvitge (IDIBELL) i l'Institut de Medicicina Predictiva i Personalitzada del Càncer (IMPPC) ha desenvolupat nous models en ratolins per a l'estudi del principal tumor maligne associat a la neurofibromatosi del tipus 1.
La neurofibromatosi, una malaltia rara i minoritària
Les neurofibromatosis són trastorns del sistema nerviós que afecten principalment al desenvolupament i creixement dels teixits de les cèl·lules neurals.
La neurofibromatosi de tipus 1 n'és la variant més freqüent, ja que afecta a una de cada 3.500 persones, aproximadament.
Està causada per mutacions al gen NF1, localitzat al cromosoma 17.
L'afectació d'aquest gen pot provocar un ventall molt divers de problemes de salut, com ara tumors a la pell i al sistema nerviós.
En aquest sentit, el principal tumor maligne associat a la neurofibromatosi tipus 1 és l'anomenat tumor maligne de la beina del nervi perifèric.
Pertany al grup de sarcomes de teixits tous, no n'hi ha un tractament efectiu i està associat a una baixa supervivència.
L'equip de l'ICO-IDIBELL-IMPPC ha creat el que es denomina models ortòtopics del tumor, és a dir, han aconseguit amb èxit implantar el tumor humà en l'òrgan corresponent del ratolí i que es desenvolupi com ho faria en la persona.
L'estudi d'EMBO Molecular Medicine demostra això: que el model animal reprodueix les característiques histològiques, genètiques i epigenètiques dels tumors humans, així com els patrons de disseminació del tumor, cosa que no s'aconsegueix amb altres mètodes d'implantació.
Fins a l'actualitat no existien models animals basats en el transplantament directe de tumors primaris originats en aquest tipus de pacients.
Aquest grup ha generat cinc models diferents utilitzant ratolins immunodeprimits als quals s'ha implantat tumors maligne de la beina del nervi perifèric en el mateix teixit on s'originen els tumors en els humans.
Aquests models animals permeten un millor estudi del tumor, així com promoure la medicina personalitzada.
Donat el cas, es podria tenir un ratolí amb el tumor de cada pacient de manera que es pot preveure com es desenvoluparà i decidir en cada cas quin serà el tractament més adequat per a cada pacient.
Els primers assaigs han mostrat que el fàrmac sorafenib redueix el creixement tumoral en tots els models de ratolí i reforcen que es comenci a aplicar en la pràctica clínica.
Aquest nou acord de risc compartit s'implementa en l'àrea de l'oncologia i se suma als 9 signats anteriorment a la xarxa ICO.
El Servei Català de la Salut (CatSalut), l'Institut Català d'Oncologia (ICO) i la companyia farmacèutica Boehringer Ingelheim han signat a Barcelona un nou acord que inclou un esquema de pagament basat en resultats (EPR) amb un fàrmac per al tractament d'un tipus específic de càncer de pulmó.
El càncer de pulmó és la forma més comuna de càncer amb una elevada incidència a tot el món i suposa la primera causa de mort per càncer.
En els últims temps, els avenços en tècniques diagnòstiques i el millor coneixement de les bases moleculars de la cèl•lula tumoral han permès identificar noves dianes terapèutiques i el desenvolupament de fàrmacs que s'han introduït a la pràctica com a teràpies dirigides en pacients amb unes determinades mutacions.
La incorporació de les innovacions terapèutiques a les prestacions garantides pel nostre sistema de salut ha de complir un triple objectiu de manera equilibrada: la garantia d'accés dels pacients a solucions innovadores i efectives, la sostenibilitat econòmica i la compensació de l'esforç innovador.
Aquest nou esquema de pagament basat en resultats permetrà assolir aquest triple objectiu ja que vincula el pagament del tractament a un resultat en salut pactat entre l'ICO, Boehringer Ingelheim i el CatSalut.
El conveni signat se suma a les altres 15 experiències d'esquema de pagament basat en resultats en el nostre àmbit d'acord amb els objectius del Pla de salut 2011-2015, sent el novè signat a la xarxa ICO.
En concret, es tracta del segon medicament per al tractament de pacients amb aquest tipus concret de càncer de pulmó amb el qual s'acorda un esquema d'aquest tipus.
Així doncs, els esquemes de pagament basat en resultats donen accés al tractament per a un elevat percentatge de pacients amb càncer de pulmó a l'àmbit del SISCAT.
La Fundació Alícia i l'ICO han elaborat una col·lecció de publicacions de petit format amb recomanacions alimentàries per als pacients de càncer en tractament.
La col·lecció duu per títol "Menjar durant el tractament del càncer" i està formada per 9 publicacions.
L'objectiu principal és donar pautes senzilles i pràctiques per ajudar a la gestió diària de l'alimentació durant la malaltia, amb recomanacions específiques per a cinc tipus de càncer diferents: de mama, de cap i coll, esofagogàstric, colorectal, ginecològic i de pulmó.
La col·lecció inclou també apartats específics sobre mites i creences alimentaries, sobre els possibles efectes del càncer i el seu tractament a l'hora de menjar, amb informació relativa als efectes dels diferents tractaments sobre el consum dels aliments.
Es donen recomanacions generals durant l'aparició dels efectes secundaris que poden incidir directament en l'alimentació i també recomanacions dietètiques per tal de poder controlar els efectes secundaris més comuns.
Trobareu la guia tot seguit o a l'apartat de la web Ciutadania/Informació per a pacients /Publicacions i recomanacions
Guanyador dels premis Best-In-Class, en l'àmbit hospitalari.
L'ICO ha rebut el guardó que reconeix la tasca que realitza en Responsabilitat Social Corporativa.
Un reconeixement atorgat per Gaceta Médica, una publicació del grup de comunicació Wecare i la Càtedra d'Innovació i Gestió Sanitaria de la Universitat Rey Juan Carlos.
Amb els premis Best-in-Class, aquestes institucions volen reconèixer els millors hospitals, serveis i centres de salut de l'Estat espanyol que cerquen l'excel·lència en l'atenció al pacient.
Els premis Best-In-Class compten amb el suport i la col·laboració de les principals societats científiques i les administracions públiques sanitàries.
La seva concessió s'estableix en base a la puntuació obtinguda amb l'Índex de Qualitat Assistencial al Pacient, que es fixa a partir de les dades resultants dels propis centres participants.
El punt fort de l'ICO es fonamenta en el compromís de les persones que hi treballen amb els objectius de la institució.
El treball coordinat i una bona comunicació entre els professionals, ha permès consolidar una estratègia basada en la visió del pacient com el centre d'interès, els valors fonamentats en impulsar la qualitat del servei i en l'accés a l'assistència i també en potenciar la recerca i la innovació mitjançant el treball interdisciplinari i la cooperació.
Amb l'objectiu principal, que és treballar per a reduir l'impacte del càncer a Catalunya, l'ICO ha desplegat un model de qualitat Corporatiu i de seguretat del pacient, que s'ha vist reconegut tant pels treballadors com pels pacients, i ara també pel sector sanitari.
L'ICO ha estat el guanyador d'entre 5 finalistes.
En aquesta IX edició dels premis Best in Class van participar hospitals de 14 comunitats autònomes, 360 centres de salut i es van presentar 655 candidatures.
L'any 2010 l'ICO va guanyar a la categoria de millor servei d'oncologia i al 2013 va ser finalista a la categoria de millor hospital.
Fa poques setmanes es difonia la notícia que dos terços dels càncers són conseqüència de la mala sort.
La informació sorgia a partir d'un estudi que publicava Science, i que estava encapçalat per Cristian Tomasetti i Bert Vogelstein, del Centre de Càncer Kimmel de la Universitat Johns Hopkins.
Diversos professionals i, fins i tot, la IARC, l'Agència Internacional per a la Recerca en Càncer, van fer notes per matisar el tema (vegeu la nota de la IARC).
Tres experts de l'ICO també han elaborat una nota d'aclariment:
Tomasetti i Vogelstein, de la Universitat Johns Hopkins, assenyalen una relació directa entre el risc de patir determinats càncers i el número total de divisions que pateixen les cèl·lules mare normals del teixit que el pateix.
Segons els seus càlculs, dos terços de les varietats de tumors estudiats estarien relacionats amb mutacions aleatòries produïdes durant les fases de divisió cel·lular sense correspondència amb factors ambientals o hereditaris.
Una altra forma de veure-ho és concloure que encara existeix un gran número de tumors en els quals les causes encara no han estat completament aclarides.
Qui hagués dit fa vint anys que tots els càncers de coll d'úter i el 20% dels d'orofaringe tenien un virus inductor?
Per què algun dels tumors associats a la "mala sort" segons aquests autors canvien d'incidència en poblacions que emigren de continent?
El que sí que ens sembla clar, una vegada llegit amb atenció l'article de Science i alguns dels comentaris que ha suscitat, és que hem d'acorralar la malaltia des de tots els angles.
És necessari prevenir-ne l'aparició mitjançant l'abandonament del consum de tabac, dietes incorrectes, prevenció de la insolació i el sedentarisme, evitar algunes infeccions inductores del càncer mitjançant les vacunacions de la població contra el virus de l'hepatitis i el del papil·loma, mantenir les campanyes de diagnòstic precoç útils i, finalment, incrementar una investigació proactiva de la cerca de nous factors causals, única manera de prevenir i tractar eficaçment els tumors.
És una tasca àrdua que professionals sanitaris i societat civil hem de realitzar conjuntament.
Josep Ramon Germà, adjunt a la direcció general de Coneixement i Recerca
Xavier Bosch, cap del Programa de Recerca en Epidemiologia del Càncer
Serà dimarts 3 de febrer d'11:00 a 13:00 a la sala d'Actes de l'Hospital de Bellvitge i servirà per commemorar el Dia Mundial del Càncer, que és el dia 4.
La Unitat Funcional de Càncer de Mama de l'ICO i l'Hospital Universitari de Bellvitge organitzen la jornada "Amb t de teràpia: tots contra el càncer de mama".
Durant la jornada es presentarà una nova eina de radioteràpia intraoperatòria.
Aquesta tècnica permet aplicar directament la radioteràpia al llit tumoral després de la cirurgia.
En casos de bon pronòstic, es poden evitar les cinc setmanes del tractament convencional.
També es parlarà de l'abordatge psicològic del càncer de mama i hi haurà una taula rodona sobre dubtes i preguntes.
11.10 h Noves tècniques en radioteràpia intraoperatòria de mama.
11.30 h Psicoteràpia grupal en línia en el càncer de mama.
11.50 h Dubtes relatius al càncer de mama.
12.45 h Notes musicals a càrrec d'Alejandro Abad i Ana Valle.
Trobareu tota la informació en el programa adjunt
Divendres 6 de febrer la Unitat de Tabaquisme de l'ICO va assistir a la V Jornada de la Societat Catalana pel Control i Tractament del Tabaquisme, al CaixaForum de Barcelona.
Esteve Fernández, responsable de la Unitat, va fer la primera ponència titulada "Actualització i novetats en les cigarretes electròniques".
Així mateix, tres comunicacions d'estudis liderats o participats per l'ICO van ser premiats:
-Segon premi a la millor comunicació oral: "Programa d'intervenció antitabac en una unitat d'hospitalització psiquiàtrica aguda", dels autors: Sílvia Mondón, Montse Ballbè, José Moreno, María Velazco, Dolores Gazulla, Jeremías Ceballo, Rocío Martín-Santos i Pablo Barrio (estudi liderat per l'H. Clínic).
-Primer premi a la millor comunicació oral: "Exposició passiva a les emissions de cigarretes electròniques", dels autors: Marcela Fu, María Lara, Montse Ballbè, Jose M. Martínez-Sánchez, José A. Pascual, Raúl Perez-Ortuño i Esteve Fernández (estudi liderat per l'ICO amb col·laboració de l'IMIM).